by admin
कवनो फिल्म के निर्माण में निर्माता, निर्देशक, नायक, नायिका, खलनायक अउर टेक्नीशियन समेत पूरी टीम के अलावा सबले अहम भूमिका लेखक के होले काहे कि फिल्म कहानी आ स्क्रिप्टे पर बनावल जाले. आ एह ज़िम्मेदारी के निबाह रचनाकार आ संवाद लेखक मनोज पाण्डेय बाखूबी करत बाड़ें. अनेके हिंदी फिलिमन के सफल लेखक रहल मनोज पाण्डेय अब भोजपुरीओ सिनेमा में कथा-पटकथा आ संवाद लिखे में लाग गइल बाड़ें. मनोज पाण्डेय कहेलें कि उनका ला कामे खास ह रुपिया पइसा ना. कहलन कि ठीक बा कि धन जीविका के साधन होला बाकिर पहिचान काम से बनेला.
भोजपुरी में मनोज पाण्डेय के लिखल पहिला फिलिम रहल रवि किशन अभिनीत ‘धमाल कईलऽ राजा’. हैदर काज़मी अभिनीत बहुचर्चित फिल्म ‘कालिया’ के संवाद लिखलें. अब ले को उन्होंने लिखा है, जो शीघ्र ही प्रदर्शित होने वाली है. अब ले मनोज पाण्डेय ‘मर्द ताँगे वाला’, ‘लाल दुपट्टा वाली’, ‘बेनाम बादशाह’, ‘दीवानगी’ आ ‘घमासान’ वगैरह फिलिमन के लिखे के काम कर चुकल बाड़ें.
एकरा अलावे हिंदी फिल्म खोटे सिक्के, दुल्हिन, डेंजरस फ्लावर, तेरी मेरी लव स्टोरी, जाना तूने जाना नहीं वगैरह के कथा-पटकथा आ संवाद लिखले बाड़न मनोज पाण्डेय.
(अपना न्यूज के रपट)
Categories: फिल्मकार |
No Comments »
by admin
हालही में मुंबई में रिलीज भइल ए. स्क्वायर प्रोडक्शन के बैनर तले बनल भोजपुरी फिल्म ‘‘भाई जी’’ के निर्माता निर्देशक विशाल तिवारी से भइल बातचीत में ऊ ‘भाई जी’ फिलिम के मसाला फिलिम बतावत कहलें कि एकरा में एक्शन भरपूर बा, रोमांसो बा आ कॉमेडीओ. आइटम सांग के जरुरियात का बारे में विशाल तिवारी के कहना रहे कि आइटम सांग दर्शकन के बझवले राखेला खास कर के भोजपुरी फिलिमन में. आ दर्शकन के जवन डिमांड बा ओकरे के ध्यान में राखत ऊ ई फिलिम बनवले बाड़े.
फिल्म इण्डस्ट्री में अपना शुरूआत का बारे में विशाल तिवारी बतवलें कि एहसे पहिले ऊ ‘फूल बनल अंगार’ बनवले रहलें जवना में रानी चटर्जी टायटल रोल में रहली. बतौर निर्माता ‘भाई जी’ विशाल तिवारी के दोसरकी फिलिम ह आ बतौर निर्देशक पहिलका. एह फिल्म के निर्देशन करे के अनुभव उनका ला बहुते बढ़िया रहल.
फिल्म के सफलता के आधार का बारे में विशाल तिवारी के कहना रहल कि समय बदलत रहेला आ ओकरा संगही दर्शक के डिमांडो. कबो लोग के एक्शन फिलिम चाहेला त कबो कॉमेडी. कबो रोमांटिक त कबो सामाजिक. फिलिम अगर बढ़िया रहल त चलबे करी चाहे ऊ एक्शन के होखे भा कॉमेडी के.
(समरजीत के रपट)
Categories: फिल्मकार |
No Comments »
by admin
भोजपुरी पर्दे पर सबले अधिका सुपरहिट फिलिम देबे वाला राजकुमार पांडेय के जादू एक बेर फेर भोजपुरी परदा पर चलत बा. उनकर हालिया प्रदर्शित मल्टीस्टारर फिल्म ‘‘सौंगध गंगा मईया के’’ बिहार में शानदार बिजनेस बटोरत बिया. चऊथो हफ्ता में एकरा देखे ला भारी भीड़ जूटत बा खास कर के औरतन के.
पिछला दिने राजकुमार पाण्डेय के मॉरीशस में भइल अंतर्राष्ट्रीय भोजपुरी फिल्म महोत्सव में भोजपुरी सिनेमा ला बढ़िया काम करे खातिर सम्मानित कइल गइल.
एह घरी राजकुमार पांडे रानी चटर्जी संग अपना नयकी फिलिम ‘नागीन’ लेके व्यस्त बाड़ें.
(प्रशांत निशांत के रपट)
Categories: इण्डस्ट्री न्यूज, फिल्मकार |
No Comments »
by admin
भोजपुरी परदा पर हिट पर हिट फिलिम देबेवाला निर्माता-निर्देशक हउवें जिनकर बनावल आ निर्देशित हर फिलिम सफलता दर्ज करेले. ई बात हम नइखीं कहत बॉक्स ऑफिस के आँकड़ा कहत बा. रामाकांत प्रसाद के हाल में रिलीज ‘जानवर’ फिलिमो बिहार में शानदार बिजनेस करत बिया. विराज भट्ट अभिनीत एह फिलिम के ओपनिंग शानदार रहल. एहसे पहिले रिलीज भइल ‘जान तेरे नाम’ एह साल के सबले बड़ हिट बन चुकल बिया. रामाकांत प्रसाद के हिट फिलिमन में ‘दीदी तोहर देवर दिवाना’, ‘लागल रह राजा जी’, ‘दिवाना’, ‘दाग’, ‘दिलजले’, ‘लड़ाई लऽ अंखिया……’, ‘बारूद’, ‘जान तेरे नाम’ आ ‘खून पसीना’ का बाद हालिया प्रदर्शित ‘जानवर’समेत दस गो फिलिमन के नाम शामिल बा.
दर्शक रामाकांत प्रसाद के फिलिमन के पहिलही से तिकवत रहेलें. अपना एह सफलता से उत्साहित रामाकांत प्रसाद दर्शकन से आभार जतवले बाड़न.
(प्रशांत निशांत के रपट)
Categories: इण्डस्ट्री न्यूज, फिल्मकार |
No Comments »
ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn